dbk.life

BEZ MILOSTI / Mercy
2026-02-04 20:30 - 22:00 (Europe/Zagreb) | Kino Sloboda, Luža 66, Dubrovnik, Dubrovačko-neretvanska, 20000, Croatia
U bliskoj budućnosti, detektiv (Chris Pratt) izlazi pred sud optužen za ubojstvo svoje supruge. Ima 90 minuta da dokaže svoju nevinost naprednoj A.I. sutkinji (Rebecca Ferguson), koju je nekada podržavao, prije nego što ona odluči o njegovoj sudbini.

PLOČE - Vođenje jednostavnog računovodstva u paušalnom oporezivanju
2026-02-05 10:00 - 13:00 | Poduzetnički inkubator Ploče, Crna rika 7A, Ploče, Dubrovačko-neretvanska, 20340, Croatia
[PLOČE] Pokrenuli ste ili planirate pokrenuti paušalni obrt, a niste sigurni kako pravilno voditi evidencije i ispuniti porezne obveze?

Centar za poduzetništvo Dubrovačko-neretvanske županije organizira besplatnu radionicu “Vođenje jednostavnog računovodstva u paušalnom oporezivanju”, namijenjenu postojećim i budućim paušalnim obrtnicima.

Na radionici ćete saznati:
• što je paušalni obrt i koje su njegove specifičnosti
• kako otvoriti obrt i koje su obvezne prijave
• porezne obveze, fiskalizaciju i zakonske evidencije
• praktičan prikaz vođenja knjige KPR
• obračun PDV-a na ino usluge
• obveze za doprinose, plaće i radne odnose

Polaznicima će biti predstavljena i besplatna PaushApp aplikacija za samostalno vođenje računovodstva paušalnog obrta.

Datum: 05.02.2026.
Vrijeme: 10:00 sati
Mjesto: Poduzetnički inkubator Ploče, Crna rika 7a
Trajanje: 3 sata

Predavačica: Marija Miloslavić, stručnjakinja s dugogodišnjim iskustvom u financijama i računovodstvu.

Sudjelovanje je besplatno, ali broj mjesta je ograničen.

Prijave:
https://forms.gle/Gxrwz8rTVXWdSw728
ploce@poduzetnicki-inkubator-dnz.hr
020/325-594 | 099/212 9765

BODLJIKAVA AVANTURA
2026-02-05 16:30 - 18:00, 2026-02-06 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Hana je znatiželjna desetogodišnjakinja koja živi u svjetioniku i sanja o onome što joj najviše nedostaje – pravoj obitelji, punoj smijeha, topline i zajedničkih pustolovina. Kada upozna Waltera, dobroćudnog, ali pomalo umornog oca neobično velike obitelji zečeva, njihovi se svjetovi neočekivano isprepletu.Nakon neobičnog obrata sudbine, Walter kreće na putovanje bez sjećanja, a Hana vidi priliku za avanturu kakvu je oduvijek priželjkivala. Zajedno se upuštaju u maštovitu potragu u kojoj se granice između stvarnosti i fantazije brišu, a Walter se pretvara u hrabrog viteza iz svojih omiljenih stripova.
Ova šarmantna i topla priča o prijateljstvu, mašti i pronalasku obitelji na najneočekivanijim mjestima donosi avanturu koja će razveseliti i male i velike gledatelje..

Putopisno predavanje / Iran i Afganistan / Ivan Andrijić
2026-02-05 18:30 - 20:00 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
Putopisno predavanje / Iran i Afganistan / Ivan Andrijić
Ulaz: besplatan

Umišljeni bolesnik
2026-02-05 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
„Umišljeni bolesnik“ jedno je od najpoznatijih djela Jean Baptiste Poquelin Molièrea, ali i cjelokupne svjetske književnosti. S razlogom je ovaj komad klasik. Od 1673. kada je napisan do danas, teme koje obrađuje Molière su aktualne i itekako provokativne. Sigurna sam da će biti aktualne i stoljećima nakon našeg vremena.
U središtu radnje „Umišljenog bolesnika“ je Argan, hipohondar, umišljeni bolesnik. Bogati starac, kojeg na sve strane iskorištavaju. Apsolutno svi. Od njegove obitelji do liječnika. Svi ga „sišu“ poput pijavica.
Kako bi pobjegao od svih tih ljudi, on bježi u bolest. Bježi u svijet u kojem mu je loše, u kojem svi neminovno moraju brinuti o njemu. On je kroz bolest u potrazi za ljubavi najbližih koja mu toliko nedostaje. Toliko je opsjednut liječnicima i ljekarnicima da želi udati kćer za nekoga koga ona ne voli, samo zato što je on liječnik. Samo kako bi postao članom liječničke obitelji, kako bi mu lijekovi i liječnički savjeti uvijek bili pri ruci.
U „Umišljenom bolesniku“ na veoma zabavan način se propitkuje struka liječnika. Koliko liječnici koriste strah ljudi koji imaju novaca, koliko su zaista stručni i koliko su oni danas na neki način svojevrsna „božanstva“, jer su u poziciji odlučivanja o ljudskom životu i smrti. „Najbitnije je biti zdrav.“ „Jedino što je bitno je zdravlje.“ „Sve, samo da si zdrav.“ Koriste li liječnici upravo ove rečenice običnih smrtnika kako bi se obogatili bacanjem naučenih latinskih naziva? Postoji li na ovome svijetu iti jedan siromašni liječnik?
Molière piše i o tako svakodnevnom pitanju oko kojeg se lome koplja, pucaju obiteljski odnosi i uz kojeg braća i sestre postaju žestoki neprijatelji. Naravno, riječ je o nasljedstvu. Ne znam obitelj koja se na neki način oko ostavštine nije posvađala. U „Umišljenom bolesniku“ nasljedstvo pikira mlada žena koja se iz koristi „zaljubila“ u starca Argana. Troši svoje najbolje godine ne bi li se domogla njegove ostavštine. Što su sve ljudi sposobni učiniti ne bi li imali lagodan život. „Samo da se dobro udam“, pod svaku cijenu. Računajući da će moj stari muž dovoljno rano umrijeti da nakon njegove smrti mogu još dobro poživjeti.
Nije lako niti bogatašima, možda oni stvarno ne znaju tko ih zaista voli. Kupuje li se ljubav novcem?
Čitajući komad pitam se, je li bolestan Argan ili svijet oko njega. Iskrenule su se moralne vrijednosti društva. Jesu li svi međuljudski odnosi na neki način bolesni i zatrovani?
Kako je ovaj naš Molière bio suvremen još u 17. stoljeću. Ili se na žalost ljudska priroda sva ova stoljeća nije promijenila?
Upravo zato radimo ovaj komad. Kroz smijeh i crni humor, progovaramo o ovim aktualnim i škakljivim temama.

Lea Anastazija Fleger

POZIV U POMOĆ / Send Help
2026-02-05 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od vizionarskog redatelja Sama Raimija (Spider-Man, Evil Dead) dolazi mračno duhoviti psihološki triler s Rachel McAdams i Dylanom O’Brienom u glavnim ulogama.
Kad se dvoje kolega nakon avionske nesreće nađu zarobljeni na pustom otoku, prisiljeni su ostaviti prošle sukobe iza sebe i udružiti snage kako bi preživjeli. No, ono što počinje kao borba protiv prirode ubrzo se pretvara u mračnu, duhovitu i napetu borbu volje i razuma – u kojoj nije sigurno tko će prvi izgubiti kontrolu.

Radionica “Ostvari potporu za samozapošljavanje i pokreni svoje poslovanje” - Vela Luka
2026-02-06 10:00 - 13:00 | Vela Luka, Korčula, Vela Luka, Dubrovačko-neretvanska, 20270, Croatia
[Vela Luka] Centar za poduzetništvo Dubrovačko-neretvanske županije, u suradnji s Hrvatskim zavodom za zapošljavanje, organizira besplatnu radionicu “Ostvari potporu za samozapošljavanje i pokreni svoje poslovanje”, namijenjenu budućim poduzetnicima.

Na radionici ćete dobiti pregled procesa osnivanja poslovanja, informacije o poreznim i računovodstvenim obvezama, dostupnim edukacijama, aktualnim natječajima za bespovratna sredstva te poduzetničkim kreditima s povoljnim uvjetima.
Predstavnik HZZ-a predstavit će mjere za samozapošljavanje i zapošljavanje.

Datum: 06.02.2026.
Vrijeme: 10:00 sati
Mjesto: Općinska vijećnica, Obala 3 br. 19, Vela Luka
Trajanje: 3 sata

Sudjelovanje je besplatno, ali broj mjesta je ograničen.

Prijave:
https://forms.gle/AiQmce3GGLNc92yg9
czp@czp.hr | poduzetnicki.inkubator@velaluka.hr
020/418-401 (Dubrovnik) | 091/526-0222 (Vela Luka)

Predavanje „Arheološka istraživanja oko crkve sv. Vlaha“.
2026-02-06 17:00 - 18:30 | Knežev dvor, Pred Dvorom 1, Dubrovnik, 20000, Croatia
U sklopu programa Feste sv. Vlaha, Dubrovački muzeji u petak, 6. veljače 2026. u 17 sati organiziraju u Kneževu dvoru predavanje kustosice Paule Knego, „Arheološka istraživanja oko crkve sv. Vlaha“.
Nakon uvodnog pregleda literature o crkvi sv. Vlaha te kratkog osvrta na njezinu povijest, bit će predstavljena zaštitna arheološka istraživanja provedena na tom području. Obuhvatit će se radovi vezani uz zamjene pločnika oko crkve 1979. i 2019. godine, kao i arheološka istraživanja uz same zidove crkve, provedena 2005. godine u sklopu obnove nakon oštećenja uzrokovanih potresom 1979. godine te ratnim razaranjima tijekom Domovinskog rata.
U drugom dijelu predavanja predstavit će se dio pokretnih arheoloških nalaza s istraživanja, uključujući luksuzne primjerke majolike i gravirane keramike te staklene posude, a većina njih bit će prvi put predstavljena javnosti.

Izložba fotografija "Where The Shadows Have No Name"
2026-02-06 18:00 - 19:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
U petak, 6. veljače s početkom u 18 sati u Galeriji ART UP u kompleksu TUP-a u Gružu otvorit će se izložba fotografija autora Vedrana Jerinića pod nazivom “Where The Shadows Have No Name”. Izložbu zajednički organiziraju UTD Ragusa i Centar za djecu, mlade i obitelj Dubrovnik, a dijelom je ciklusa koji je započeo još tijekom prošle godine s ciljem oživljavanja TUP-a kroz novi galerijski prostor koji je posvećen suvremenim autorima.

DISNEYEVA GLAZBENA ČAROLIJA
2026-02-06 18:00 - 19:30 | Rixos Libertas Dubrovnik, Liechtensteinov put 3, Dubrovnik, 20000, Croatia
6.2. petak, Hotel Rixos Premium u 18 sati
Dubrovački simfonijski orkestar
Danijela Pintarić, sopran
Josip Švagelj, tenor
PROGRAM:
Walt Disney arr.Damir Bunoza: Glazba iz crtanih filmova

GLAS HIND RAJAB / The Voice of Hind Rajab
2026-02-06 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Volonteri Crvenog polumjeseca 29. siječnja, 2024. godine.u Palestini zaprimaju poziv za hitnu pomoć. Šestogodišnja djevojčica zarobljena je u automobilu pod izraelskom paljbom i moli ih da je spase. Dok je pokušavaju zadržati na liniji, volonteri razgovaraju s njom i čine sve što mogu kako bi hitna pomoć stigla do nje. Djevojčica se zvala Hind Rajab. Ova duboko potresna dokudrama o slučaju koji je odjeknuo svijetom mješavina je stvarne audiosnimke Hindina glasa i dramatizirane izvedbe, prikazana iz perspektive volontera hitne službe koji su zaprimili poziv. Snimljen s namjerom širenja svijesti o genocidu nad Palestincima i kako bi pridonio globalnom pozivu na akciju, film je u Veneciji ovjenčan nizom nagrada, uključujući Veliku nagradu žirija.

Stray Kids: The dominATE Experience
2026-02-06 18:00 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Globalna K-pop senzacija Stray Kids stiže u kina s eksplozivnim koncertnim filmom Stray Kids: The dominATE Tour, koji donosi sirovu energiju, produkcijski vrhunski show i karizmu jednog od najutjecajnijih boy bandova današnjice – iz prvog reda i na velikom platnu.
Film je snimljen tijekom istoimene svjetske turneje i gledateljima pruža jedinstvenu priliku da dožive nezaboravne izvedbe najvećih hitova, impresivnu koreografiju i snažnu povezanost benda s publikom. Stray Kids: The dominATE Tournije samo koncertni film, već potpuni audiovizualni doživljaj koji prenosi intenzitet nastupa, kreativnu viziju grupe i emocije koje su Stray Kids učinile globalnim fenomenom.
Poznati po snažnom autorskom identitetu, energičnim nastupima i pomicanju granica K-pop žanra, Stray Kids ovim filmom još jednom potvrđuju svoj status lidera nove generacije.

Predstavljanje knjige "Dvije komedije" književnice Renate Zlatković
2026-02-06 19:00 - 20:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
Dubrovačke knjižnice 6.2.2026. organiziraju predstavljanje knjige Dvije komedije (Dubrovnik, Slagalica, 2025.) dubrovačke književnice Renate Zlatković, kao dio programa ovogodišnje Feste sv. Vlaha i Dana Grada. Predstavljanje će se održati u Saloči od zrcala Narodne knjižnice Grad.
Prva predstavlja dramaturški obrađenu i skraćenu komediju Afitavanje i njeke druge stvari (originalni tekst objavljen je u nakladi Slagalice u istoimenoj knjizi krajem 2024.), a drugi je komedija pod nazivom A đe je Vlaho? Riječ je o komedijama o sasvim (ne)običnom danu jedne dubrovačke građanske obitelji te će svi oni „obični, mali“ ljudi čitajući ih ili gledajući s lakoćom prepoznavati sebe, svoje susjede, prijatelje koji žive njihovim, našim „običnim“ životom i uživati smijući se i sebi i drugima.
Komedija Afitavanje i njeke druge stvari premijerno je izvedena 27.2.2025., prema reakcijama publike i kritike, s velikim uspjehom. A đe je Vlaho samostalno je dramsko djelo i nije nastavak Afitavanja, no istovremeno, za one koji su se već upoznali s Vlahom, bit će zanimljiva jer će si postavljati pitanje što je profesur opet smislio i koga sad impicava i koje su društvene, političke teme u centru njegove britke kritike.
Obje komedije su na dubrovačkom, sad već zaboravljenom, govoru koji je Renata Zlatković oživjela i vratila mnoge nestale izraze, frazeme, dosjetke i uzrečice, nazive predmeta i pojava, što je još jedna vrijednost ovih tekstova.
Uz autoricu, u predstavljanju sudjeluju redateljica Radmila Milaković te nekoliko članova amaterske glumačke družine Kumpanija od skerca: Melko Dragojević, Dario Gverović, Nila Miličić Vukosavić i Ivan Perić.

MARTY VELIČANSTVENI / Marty Supreme
2026-02-06 20:00 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Zvjezdana postava predvođena Timothéem Chalametom i Gwyneth Paltrow, pod redateljskom palicom Josha Safdieja, donosi nezaboravnu priču o mladiću čiji san svi preziru — ali koji je spreman proći kroz pakao i vratiti se jači u nezaustavljivoj potrazi za veličinom. Marty Veličanstveni epska je priča o ambiciji, sudbini, samostvaranju, kockanju, ljubavi i želji, smještena u živopisni New York 1950-ih, gradu koji nikada ne spava i gdje snovi postaju opsesija. Inspiriran stvarnim likom legendarnog stolnoteniskog šampiona Martyja Reismana — film nije biografija, već originalna priča o čovjeku koji se usudio sanjati izvan granica mogućeg. Marty Mauser besraman je, razmažen, arogantan i nezreo igrač čija se opsesija slavom pretvara u niz katastrofalnih odluka, ludih oklada i emocionalnih ispada. No, uz režijsku energiju Safdieja i glumački magnetizam Chalameta, taj vrtlog destrukcije postaje i duhovit, i dubok, i zapanjujuće ljudski. U tonu filmova Martina Scorseseja (Vuk s Wall Streeta) i Stevena Spielberga (Uhvati me ako možeš), Marty Veličanstveni donosi eksploziju stila, strasti i ambicije čovjeka koji je želio više nego što je svijet bio spreman dati.

MAŠKARANI BAL ZA ODRASLE@Gruda
2026-02-06 21:00 - 2026-02-07 02:00 | Dom kulture Gruda, Gruda, Gruda, Dubrovačko-neretvanska, 20215, Croatia
Dragi ljubitelji zabave i maškara, izvucite svoje najkreativnije kostime jer se na Grudi sprema luda noć!

​Društvo Naša djeca Gruda u suradnji s Gruda Openom s ponosom vas poziva na MAŠKARANI BAL ZA ODRASLE!

​ Lokacija: Dom kulture Gruda
Datum: Petak, 6.02.2026.
Vrijeme: Od 21:00 h

​Za vrhunsku atmosferu i ples do zore zadužen je Sabioncello
Band!

​Ne propustite priliku pokazati svoju maštovitost jer smo osigurali bogate nagrade za:

Najbolju grupnu masku
Najbolju pojedinačnu masku

​Ulaz je otvoren za sve koji su željni dobre zabave, smijeha i pravog maškaranog ludila.

Počešljajte perike i vidimo se pod maskama!

Cirque de Elyx
2026-02-06 23:00 - 2026-02-07 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
Ovo nije obična večer.🎪🎠
Ovo je Cirque de Elyx. 🤹🎩
Uđi u cirkus noći gdje je sve moguće.
Ritam vodi DJ Zafer. 🤡

BESPLATNA RADIONICA "KAKO IZRADITI DOBAR POSLOVNI PLAN"
2026-02-07 09:00 - 17:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
Želite li znati što banke i investitori zapravo traže dok čitaju vaš poslovni plan? Umjesto nagađanja, saznajte iz prve ruke od stručnjaka koji je godinama ocjenjivao kreditne zahtjeve i rizike.
Pridružite nam se u DURA-i, 7. veljače s početkom u 9h, i naučite kako pretvoriti svoju poslovnu ideju u dokument koji “prolazi”. Bez obzira planirate li sami pisati plan ili angažirati konzultanta, ova edukacija će vam razjasniti kako financijske institucije razmišljaju.
Gost predavač je Ozren Hudina, stručnjak s više od 16 godina iskustva u bankarstvu i konzaltingu, certificirani Management Consultant i ocjenjivač EU projekata.
Požurite s prijavom jer je broj mjesta u dvorani ograničen.
Poseban bonus: Na kraju radionice detaljno prolazimo kroz obrazac HZZ-a za mjeru samozapošljavanja!
Lokacija: DURA, Branitelja Dubrovnika 15 Online prijavnica: https://eventsnotebook.com/showEvent.php?id=742 Info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika.

TACOS&PIZZA DAY @ URBAN & VEGGIE
2026-02-07 10:00 - 17:00 | Urban & Veggie Restaurant, Obala Stjepana Radića 13, Dubrovnik, Dubrovačko-neretvanska, 20000, Croatia
Subota miriše na…
🌮 TACOSE I PIZZU 🍕
🫶 Za vas smo posebno pripremili:
🍕 Pizza 1 – 10 €
Tijesto od 00 brašna, crunchy bukovače, salsa od rajčice, pesto, krema od indijskog oraha i miso paste, svježa rikula
🍕 Pizza 2 – 10 €
Tijesto od 00 brašna, cheddar umak, salsa od rajčice, Urbana polpeta, THE smjesa (seitan, tofu, dimljeni okus), svježa rikula
🍕 Pizza 3 (Gluten Free) – 13 €
Bezglutensko tijesto (zobene pahuljice, slanutkovo brašno), rikula, cikla, špinat, spicy tofu, karamelizirani komorač, pesto od indijskog oraha i prehrambeni kvasac
🌮 Tortilje, hrskavi tofu u ljutom umaku, svježa salata, chilli majoneza i slatko-ljuti umak -10€
🌮 Seitan, dimljeni BBQ umak, “cheddar” i fermentirani luk – 10€
🌮 Gljiva portobello, pesto, pico de gallo umak, slatko-ljuti umak i klice s češnjakom – 10€
📍 Urban & Veggie, Obala Stjepana Radića 13
🗓️ Subota 7.2.
⏰ 10h – 18h
Rezervirajte svoj stol 📲 095 326 2568

ZOOTROPOLA 2 / Zootopia 2
2026-02-07 14:30 - 16:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
ZOOTROPOLA 2 – VRATILl SU SE ZEČICA IVA I LISAC NIKOLA!
Walt Disney Animation Studios predstavlja dugo očekivani nastavak Oscarom nagrađenoga filma iz 2016.
Pripremite se za još bržu, luđu i zabavniju utrku kroz grad u kojem je sve moguće! Nakon što tajanstveni Gary De’Snake sleti u Zootropolu i okrene sve naglavačke, odvažna policijska novakinja Iva i njezin šarmantni partner Nikola moraju krenuti u akciju, prerušiti se i istražiti najskrivenije četvrti grada – od vlažnih močvara do vrelih pustinjskih dina. Utrka s vremenom, neočekivani saveznici i humor od kojeg će cijela dvorana brujati – ZOOTROPOLA 2 širi svoj svijet i podiže uloge: prijateljstvo će se naći na kušnji, a svaki korak otkriva novu tajnu.

SVADBA
2026-02-07 16:30 - 18:00 | Kino dvorana Visia, Poljana Paska Miličevića 3, Dubrovnik, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

ŠKOLA ČAROBNIH ŽIVOTINJA 3 / School of Magical Animals 3
2026-02-07 16:30 - 18:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Novi nastavak popularnog obiteljskog serijala donosi još više avanture, simpatija, i naravno – još više čarobnih životinja koje izazivaju kaos i smijeh.
Ida se želi boriti za očuvanje prirode sa svojim razredom na godišnjem događaju Dana šuma. Helenina obitelj je na rubu bankrota – činjenicu koju pokušava zadržati u tajnosti dok provodi plan: mora uspjeti kao influencerica kako bi spasila svoju obitelj od propasti. Namjerava postići svoj cilj modnom revijom u prirodoslovnom muzeju. Međutim, modna revija zakazana je za isti dan kao i Idin Dan šuma…

CLAY OR PAINT AND WINE
2026-02-07 18:00 - 20:00 | Studio Slatko Kao Cukar, Nalješkovićeva 6, Dubrovnik, Dubrovačko-neretvanska, 20000, Croatia
SLATKO KAO CUKAR CLAY OR PAINT AND WINE
oslikaj dasku ili izradi predmet od gline po želji opusti se uz čašu (ili par) vina.
Dođi oslikati dasku ili izraditi predmet od gline. Kao i uvijek, čeka te dobra zabava i još bolje vino 🥂
SUBOTA 7.2 18:00- 20:00
* 35€

HAMNET
2026-02-07 18:15 - 20:15 | Kino dvorana Visia, Poljana Paska Miličevića 3, Dubrovnik, 20000, Croatia
Paul Mescal u ulozi Williama Shakespearea i oscarovka Chloé Zhao u ulozi redateljice, donose dirljivu priču o tragediji koja je oblikovala jedno od najvećih djela svjetske književnosti.
Filmska adaptacija svjetski hvaljenog i nagrađivanog romana Hamnet autorice Maggie O’Farrell zakoračuje u područje povijesne fikcije i donosi novu interpretaciju osobne tragedije Williama Shakespearea – gubitka 11-godišnjeg sina Hamneta. Upravo taj gubitak, vjeruje se, oblikovao je jedno od najslavnijih djela svjetske književnosti, dramu Hamlet, napisanu ubrzo nakon tragedije. Kroz perspektivu Shakespeareove supruge Anne, poznatije kao Agnes, roman i film istražuju posljedice obiteljske tragedije na njihove dvije preostale kćeri, od kojih je jedna bila Hamnetova blizanka, na njihov brak te na samu umjetnost.

LJUBAV KOJA OSTAJE / The Love That Remains
2026-02-07 18:30 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Godina dana u ruralnom Islandu, gdje umjetnica Anna i ribar Magnus navigiraju kroz rastavu braka pokušavajući pritom zadržati stabilnost za svoje troje djece (koje, izvanredno, glume troje stvarne djece redatelja Pálmasona). Snimljen na 35mm filmu i prožet naturalizmom i nadrealnim prizorima, film prikazuje gorko-slatku suštinu izblijedjele ljubavi i zajedničkih uspomena usred izmjene godišnjih doba. S razigranim skretanjima u komične i fantastične sekvence, Pálmasonov bolno iskren, crnohumorni portret stvoren je s dubokim razumijevanjem posebnosti svake obitelji. Film je premijerno prikazan u Cannesu gdje je pas Panda osvojio nagradu Palm Dog.

DJ MAHA & DJ LANE
2026-02-07 18:30 - 23:00 | Micro Caffe Bar, Bunićeva poljana, Dubrovnik, Dubrovačko-neretvanska, 20000, Croatia
Dobar House, poznate face i Micro đir se vraća!
Svrati, poslušaj, popij koju, ostani malo.. Vidimo se!

Između kamena i mora: tri glasa i jedna tišina
2026-02-07 19:00 - 20:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U intimnoj atmosferi ARL-a, trojica pjesnika, Almin Kaplan, Igor Borozan i Igor Knezović, otvaraju razgovor s moderatoricom Milanom Romić Viđen o poeziji i dnevnicima – o onomešto se zapisuje da bi se preživjelo i o onome što se izgovara tek u tišini.
Hercegovina i Dubrovnik u ovom razgovoru nisu samo mjesta, nego unutarnji pejzaži: kamen i more, odsutnost i pripadanje, granice koje se prelaze riječima.
Razgovor je zamišljen kao susret – blizak, nenametljiv i otvoren – za sve koji vjeruju da poezija još uvijek ima gdje biti tiha.
Vidimo se u subotu, 7. veljače 2026. u 19:00 sati!

Sudjeluju: Almin Kaplan, Igor Borozan i Igor KnezovićModeratorica: Milana Romić ViđenIlustracija: Sven KlobučarDizajn: Petra Milčki

LUD, ZBUNJEN, NORMALAN KVIZ
2026-02-07 19:00 - 22:30 | Caffe Bar Giro, Vukovarska ulica 34, Dubrovnik, 20000, Croatia
🎬 Kviz: Lud, Zbunjen, Normalan
🗓️ Subota, 7.2.
🕗 Početak u 19:00
💸 Kotizacija: 12 eura po ekipi (do 5 članova)
Pozivamo sve prave znalce, barske filozofe i ljubitelje legendarnih replika da nam se pridruže na kvizu posvećenom kultnoj seriji Lud, Zbunjen, Normalan! 🤯
Prisjetite se najboljih scena iz San Rema, Izetove životne mudrosti 🥃, Farukovih živčanih slomova i Marijinog beskrajnog strpljenja… i možda otkrijete tko je stvarno najnormalniji u vašem timu. 😄
📍Vidimo se u Giru, gdje će se kviz pretvoriti u pravu sarajevsku barsku sesiju – uz smijeh, glazbu i dobru dozu nostalgije.
👉 Prijavite ekipu na vrijeme – mjesta su ograničena, a Izet ne čeka nikoga!

HNK Zadar: Profesionalac
2026-02-07 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Gostujuća predstava HNK Zadar.
Dušan Kovačević rođen je 1948. godine u Mrđenovcu kod Šapca, Srbija. Diplomirao je dramaturgiju na Fakultetu dramskih umetnosti u Beogradu 1973. godine. Od samog početka karijere profilirao se kao jedan od najvažnijih dramskih pisaca svoje generacije.
Njegove prve drame, Maratonci trče počasni krug (1973.) i Radovan III (1973.), odmah su ga učinile prepoznatljivim glasom u kazalištu zahvaljujući mješavini crnog humora, groteske i apsurda. Tijekom sedamdesetih i osamdesetih godina napisao je niz tekstova koji su postali klasici jugoslavenskog kazališta i filma, poput Šta je to u ljudskom biću što ga vodi prema piću (1978.) i Klaustrofobična komedija (1987.).
Kovačević se istaknuo i kao scenarist nekih od najuspješnijih filmova jugoslavenske kinematografije, među kojima se posebno ističu Ko to tamo peva (1980.) i Balkanski špijun (1984.), potonji adaptiran iz vlastite drame.
Njegov komad Profesionalac (1990.) mnogi smatraju jednim od najvažnijih postjugoslavenskih dramskih tekstova, koji na satiričan način propituje odnos između represivnog aparata i pojedinca.
Kovačevićeva djela obilježena su spojem komike i tragedije, uz stalnu prisutnost političke satire i kritike društvenih apsurda. Njegove drame i scenariji prevedeni su na brojne jezike i izvođeni diljem Europe.
Profesionalac Dušana Kovačevića, klasik suvremene dramske književnosti i crna komedija, po prvi put se postavlja na scenu HNK Zadar, donoseći novi kazališni izraz koji kroz satiru, humor i tragiku istražuje nadzor, moć i osobnu slobodu.
Iako je nastao u specifičnom političkom i društvenom trenutku, Profesionalac ostaje iznimno relevantan jer zadire u univerzalne teme – sukob pojedinca i sustava, istinu i manipulaciju, kontrolu i slobodu. Kovačevićeva oštra satira razotkriva apsurdne mehanizme birokracije i institucija koje ljude svode na dosjee, brojeve i objekte promatranja, otvarajući pitanja o integritetu i identitetu.
Što znači očuvati vlastitu slobodu i dostojanstvo u svijetu u kojem su granice između morala i oportunizma zamagljene? Koja je težina naših odluka i koliko naši životi uopće vrijede unutar sustava koji sve reducira na poslušnost i kontrolu?
U ovoj adaptaciji, precizni dijalozi i groteskne situacije prožimaju se crnim humorom, balansirajući između smijeha i nelagode. Humor postaje način suočavanja s nemoći, ali i sredstvo preispitivanja stvarnosti.
Profesionalac na sceni HNK Zadar priča je o urušavanju ideala, prilagodbi kao nužnosti i pokušaju da se, unatoč svemu, pronađe vlastiti glas.
Filip Jurjević

BUGONIA
2026-02-07 20:30 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Iz vizionarskog uma redatelja Yorgosa Lanthimosa dolazi „Bugonia“ — eksplozivni psihološki triler koji pruža crnohumorni uvid u naše moderno doba ludila.
Provokativan i subverzivan, film prati dvojicu mladića opsjednutih teorijama zavjere koji izlaze iz svojih internetskih jazbina i otimaju Michelle, moćnu direktoricu korporacije za koju vjeruju da je izvanzemaljac poslan da nas uništi. Nakon što je okuju u podrumu i suoče se licem u lice s „neprijateljem“, obje strane — paranoidni zatočitelji u aluminijskim kapama i hladna, bezdušna korporativna izvršiteljica — uskoro se nađu u sukobu koji je jednako nepredvidljiv koliko i iznenađujuće dirljiv.
Film nose snažne glumačke izvedbe Jesseja Plemonsa, Emme Stone i debitanta Aidana Delbisa, a zahvaljujući vraški oštrom scenariju Willa Tracyja, Lanthimos stvara drsko originalan portret onoga što znači smijati se, plakati i zgražati se nad sudbinom čovječanstva.
